מספר פנימי: 548870
הכנסת התשע-עשרה

יוזמים:      חברי הכנסת	שולי מועלם-רפאלי
					יוני שטבון
					אורית סטרוק
					רוברט אילטוב
					משה זלמן פייגלין
					מירי רגב
					זבולון קלפה
					שמעון אוחיון
					נסים זאב
					דוד צור
					יריב לוין

מצטרף:      חבר הכנסת	בועז טופורובסקי
				פ/2260/19			

הצעת חוק שוויון ההזדמנויות בעבודה (תיקון – איסור הפלייה מחמת מקום מגורים), התשע"ד–2014
תיקון סעיף 2	1.	בחוק שוויון ההזדמנויות בעבודה, התשמ"ח–1988, בסעיף 2(א), אחרי  "ארץ מוצאם" יבוא "מקום מגוריהם,".	
דברי הסבר
חוק שוויון ההזדמנויות בעבודה, התשמ"ח–1988 (להלן – החוק), אוסר על מעביד להפלות בין עובדיו או בין דורשי עבודה מחמת עילות שונות המוזכרות בחוק ובהן נטייה מינית, מעמד אישי, הריון, טיפולי פוריות, וטיפולי הפריה חוץ-גופית, הורות, גיל, גזע, דת, לאום, ארץ מוצא, השקפה, מפלגה או שירות מילואים. איסור ההפליה חל על עניינים הנוגעים לעבודה, ובהם קבלה לעבודה, קידום בעבודה, הכשרה או השתלמות מקצועית ופיטורים. 
מוצע להוסיף לרשימת עילות ההפליה המוזכרות בחוק, עילה עצמאית של הפליה מחמת מקום מגורים. יצוין כי לעיתים הפליה המתבססת על מקום מגורים נובעת מהפליה בשל מוצא, השקפה פוליטית או בשל עילת הפליה אחרת המצויה כבר כיום בחוק, אך לעיתים ההפליה נובעת אך ורק בשל מקום המגורים של העובד או של דורש העבודה והתיקון המוצע נועד לתת לכך מענה. העובר על הוראת איסור ההפליה דינו כפל הקנס כאמור בסעיף 61(א)(3) לחוק העונשין, התשל"ז–1977.
יוזכר כי בדומה ליתר עילות ההפליה המנויות בחוק, לא יראו כהפליה הבחנה בין עובדים או בין דורשי עבודה המתחייבת מאופיו או ממהותו של התפקיד או המשרה. 

---------------------------------
הוגשה ליו"ר הכנסת והסגנים
והונחה על שולחן הכנסת ביום
א' באדר ב' התשע"ד – 3.3.14